**Všeobecne záväzné nariadenie obce Heľpa**

**číslo 7 /2017**

**o financovaní základnej umeleckej školy, materskej školy a školských zariadení so sídlom na území obce Heľpa**

**v zriaďovateľskej pôsobnosti obce Heľpa**

Obec Heľpa v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov a v súlade s § 6 ods. 12 písm. c) zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v y d á v a toto:

**Všeobecne záväzného nariadenia obce Heľpa**

**č. 7/2017**

**o financovaní základnej umeleckej školy, materskej školy a školských zariadení so sídlom na území obce Heľpa v zriaďovateľskej pôsobnosti obce Heľpa.**

Obecné zastupiteľstvo v Heľpe sa uznieslo na tomto nariadení:

**§ 1**

**Predmet úpravy**

Toto všeobecne záväzné nariadenie obce Heľpa určuje:

1. podrobnosti financovania základnej umeleckej školy, materskej školy a školských zariadení so sídlom na území obce Heľpa, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky,

2. výšku finančných prostriedkov na mzdy a prevádzku materskej školy a školských zariadení ,

3. lehotu na predloženie údajov potrebných na financovanie materskej školy a školských zariadení

4. deň v mesiaci, do ktorého sa poskytnú finančné prostriedky.

**§ 2**

**Príjemca dotácie**

1. Príjemcom dotácie podľa tohto všeobecne záväzného nariadenia sú:

školy a školské zariadenia v zriaďovateľskej pôsobnosti obce Heľpa:

- základná umelecká škola

- materská škola

- školský klub detí

- školská jedáleň

**§ 3**

**Podrobnosti financovania**

1. Finančné prostriedky sú účelovo poskytnuté na mzdy a prevádzku na žiaka základnej umeleckej školy, na dieťa materskej školy, na žiaka školského klubu detí a zariadenia školského stravovania. Pri ich použití sa musí zabezpečiť hospodárnosť, efektívnosť a účinnosť ich použitia.

2. Obec Heľpa poskytne finančné prostriedky na mzdy a prevádzku podľa § 2 ods.1 tohto nariadenia nasledovne:

**a) školský klub detí (ŠKD)**

podľa počtu všetkých žiakov základnej školy, podľa stavu k 15. septembru predchádzajúceho kalendárneho roka

**b) školská jedáleň (ŠJ)**

podľa počtu všetkých žiakov základnej školy, podľa stavu k 15. septembru predchádzajúceho kalendárneho roka

**c) materska škola (MŠ)** podľa počtu detí materskej školy, podľa stavu k 15. septembru predchádzajúceho kalendárneho roka

**d) základná umelecká škola**

podľa počtu žiakov základnej umeleckej školy podľa stavu k 15. septembru predchádzajúceho kalendárneho roka

3. Obec nebude prispievať na financovanie žiakov s trvalým pobytom v obci Heľpa, ktorí navštevujú centrum voľného času mimo obce Heľpa vo výške 50 % zo sumy určenej na mzdy a prevádzku žiaka centra voľného času v zriaďovateľskej pôsobnosti iného mesta či obce.

4. Obec Heľpa vykonáva kontrolu údajov poskytnutých zo základnej umeleckej školy, z materskej školy a školských zariadení vo svojej zriaďovateľskej pôsobnosti, podľa ktorých poskytuje finančné prostriedky obec pri financovaní základnej umeleckej školy, materskej školy a školských zariadení.

**§ 4**

**Výška finančných prostriedkov určených na mzdy a prevádzku**

1) Výška finančných prostriedkov na príslušný kalendárny rok na prevádzku a mzdy vč. odvodov na žiaka základnej umeleckej školy, na dieťa materskej školy a školských zariadení v zriaďovateľskej pôsobnosti obce Heľpa je stanovená v prílohe.

2) V prípade, že finančné prostriedky nebudú vyčerpané do 31. 12. príslušného kalendárneho roku, je prijímateľ povinný nevyčerpanú časť finančných prostriedkov vrátiť späť na účet obce Heľpa do 31. 12. príslušného kalendárneho roku.

**§ 5**

**Lehota na predloženie údajov**

Písomnú žiadosť o poskytnutie finančných prostriedkov na mzdy a prevádzku s údajmi uvedenými v § 3 tohto všeobecne záväzného nariadenia žiadateľ doručí v lehote do 15. októbra kalendárneho roka, ktorý predchádza kalendárnemu roku, na ktorý sa má dotácia poskytnúť.

**§ 6**

**Deň v mesiaci, do ktorého sa poskytujú finančné prostriedky**

Obec Heľpa poskytne finančné prostriedky na mzdy a prevádzku príjemcovi podľa § 2 tohto všeobecne záväzného nariadenia mesačne (vo výške jednej dvanástiny z finančných prostriedkov určených na príslušný kalendárny rok) do 25. dňa príslušného mesiaca.

**§ 7**

**Záverečné ustanovenia**

1. Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Heľpa č.02/2017 o určení výšky dotácie na prevádzku a mzdy na žiaka základnej umeleckej školy, na dieťa materskej školy a školských zariadení so sídlom na území obce Heľpa.

2. Toto všeobecne záväzné nariadenie bolo schválené uznesením Obecného zastupiteľstva v Heľpe dňa 11.12.2017 uznesením č. 571/2017 a nadobúda účinnosť 15. dňom od jeho vyhlásenia vyvesením na úradnej tabuli obce Heľpa.

V Heľpe, dňa 18.12.2017

Peter Hyriak

Starosta obce

**Príloha č. 1**

**Dotácia na rok 2018 na prevádzku a mzdy na dieťa materskej školy a žiaka školských zariadení v zriaďovateľskej pôsobnosti obce Heľpa**

|  |  |
| --- | --- |
| **Kategória škôl a školských zariadení**  | **Dotácia na mzdy a prevádzku** **v eurách**  |
| Materská škola /50/ | 2400 |
| Školský klub detí /49/ |  426,50 |
| Školská jedáleň /189/ |  626,30 |
| ZUŠ – individuálna forma výučby |  |
| ZUŠ – skupinová forma výučby |  |
| ZUŠ – spolu /213/ | 1032,80 |